CELEX: C2005/217/36
Language: el
Date: 2005-09-03 00:00:00
Title: Απόφαση του Δικαστηρίου (τμήμα μείζονος συνθέσεως), της 12ης Ιουλίου 2005, στις συνεκδικασθείσες υποθέσεις C-154/04 και C-155/04 (αιτήσεις για την έκδοση προδικαστικής αποφάσεως High Court of Justice (England and Wales), Queen's Bench Division (Administrative Court)): The Queen, Alliance for Natural Health e.a. κατά Secretary of State for Health και The Queen, National Association of Health Stores e.a. κατά Secretary of State for Health e.a. (Προσέγγιση των νομοθεσιών — Συμπληρώματα διατροφής — Οδηγία 2002/46/ΕΚ — Απαγόρευση διαθέσεως στο εμπόριο των προϊόντων που δεν πληρούν τους όρους της οδηγίας — Ισχύς — Νομική βάση — Άρθρο 95 ΕΚ — Άρθρα 28 ΕΚ και 30 ΕΚ — Κανονισμός (ΕΚ) 3285/94 — Αρχές της επικουρικότητας, της αναλογικότητας και της ίσης μεταχειρίσεως — Δικαίωμα ιδιοκτησίας — Ελεύθερη άσκηση επαγγελματικής δραστηριότητας — Υποχρέωση αιτιολογήσεως)

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/19
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τμήμα μείζονος συνθέσεως)
   της 12ης Ιουλίου 2005
   στις συνεκδικασθείσες υποθέσεις C-154/04 και C-155/04 (αιτήσεις για την έκδοση προδικαστικής αποφάσεως High Court of Justice (England and Wales), Queen's Bench Division (Administrative Court)): The Queen, Alliance for Natural Health e.a. κατά Secretary of State for Health και The Queen, National Association of Health Stores e.a. κατά Secretary of State for Health e.a. (1)
   
   (Προσέγγιση των νομοθεσιών - Συμπληρώματα διατροφής - Οδηγία 2002/46/ΕΚ - Απαγόρευση διαθέσεως στο εμπόριο των προϊόντων που δεν πληρούν τους όρους της οδηγίας - Ισχύς - Νομική βάση - Άρθρο 95 ΕΚ - Άρθρα 28 ΕΚ και 30 ΕΚ - Κανονισμός (ΕΚ) 3285/94 - Αρχές της επικουρικότητας, της αναλογικότητας και της ίσης μεταχειρίσεως - Δικαίωμα ιδιοκτησίας - Ελεύθερη άσκηση επαγγελματικής δραστηριότητας - Υποχρέωση αιτιολογήσεως)
   (2005/C 217/36)
   Γλώσσα διαδικασίας: η αγγλική
   Στις συνεκδικασθείσες υποθέσεις C-154/04 και C-155/04, με αντικείμενο αιτήσεις εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το High Court of Justice (England & Wales), Queen's Bench Division (Administrative Court) (Ηνωμένο Βασίλειο) με αποφάσεις της 17ης Μαρτίου 2004, οι οποίες περιήλθαν στο Δικαστήριο στις 26 Μαρτίου 2004, στο πλαίσιο των διαδικασιών The Queen, ex parte: Alliance for Natural Health (C-154/04), Nutri-Link Ltd κατά Secretary of State for Health και The Queen, ex parte: National Association of Health Stores (C-155/04), Health Food Manufacturers Ltd, κατά Secretary of State for Health, National Assembly for Wales, το Δικαστήριο (τμήμα μείζονος συνθέσεως), συγκείμενο από τους Β. Σκουρή, πρόεδρο, P. Jann, C. W. A. Timmermans, A. Rosas και K. Lenaerts (εισηγητή), προέδρους τμήματος, C. Gulmann, A. La Pergola, J.-P. Puissochet, R. Schintgen, J. Klučka, U. Lõhmus, E. Levits και A. Ó Caoimh, δικαστές, γενικός εισαγγελέας: L. A. Geelhoed, γραμματέας: K. Sztranc, υπάλληλος διοικήσεως, εξέδωσε στις 12 Ιουλίου 2005 απόφαση με το ακόλουθο διατακτικό:
   
      Από την εξέταση του υποβληθέντος προδικαστικού ερωτήματος ουδέν στοιχείο προέκυψε που να θίγει το κύρος των διατάξεων των άρθρων 3, 4, παράγραφος 1, και 15, δεύτερο εδάφιο, στοιχείο β', της οδηγίας 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής
      .
   
   
      (1)  ΕΕ C 118 της 30.04.2004.